钦定古今图书集成/历象汇编/乾象典/第037卷 > 《罗雅谷月离历指》 > 黄白道极圈图
## 钦定古今图书集成/历象汇编/乾象典/第037卷 > 《罗雅谷月离历指》 > 黄白道极圈图

黄白道极圈图说

四球合体，总名曰《月本天》。其南北二极，距黄道二极
各五度有奇。

上论“黄白道相距或内或外，最远者五度有奇。”

夫黄道行天，不以黄道极为枢，而以赤道极为枢，故
黄道极去赤道极二十三度有奇而环行，名曰“黄道
极圈。”月道行天，不以白道极为枢，而以黄道极为枢，
故白道极去黄道极五度有奇而环行，名曰“白道极
圈。”

如上图，图有两黄道，其外则外天黄道或“日天” ，或“宗动” ，任意取之。

月本天中自有三行：一曰交行，二曰本轮自行，三曰
次轮自行。三行各有轨辙。其辙迹安在？在其大圜平
面也。何谓大圜平面？如本天白道为大圜。〈球之腰圈最大〉从
《白道》判本球为二，即所判之处为两大平面，交行在
其周，本轮、次轮行皆在其面也。

两交，一名正交，一名“中交。”月在正交，向黄道内行九
十度，谓之正半交，此半周谓之“阴历，过半周，为中交向黄道外行九十度，谓之中半交，此半周谓之阳历，
过半周而复于正交，为交终西历，谓之“龙头龙尾。”盖
两道间成蟠曲之形，腹粗末细，有若虫蛇，非谓有龙
食月，如俚俗之说也。又谓之“登降之交。”月行黄道内，
自南之北，渐高于地平，则言“升”；行黄道外，自北之南，
渐向地平，则言“降。”或称“外内”，或称“上下”，其义一也。若
“罗㬋”、“计都”之名，非古历所有，疑出于《九执》。唐人再用
《九执历》，僧一行写之而未尽，陈元景争之而不得，独
两《交》犹仍其译言耳。